Fundaşul Umit Akdag (Göztepe / Turcia) a acuzat probleme musculare şi a fost înlocuit în lotul naţionalei de tineret cu Sergiu Rimovecz (CSM Reşiţa) de la lotul României U20.
Umit Akdag a acuzat probleme musculare după antrenamentul de joi seară, iar selecţionerul Daniel Pancu, după ce s-a consultat cu staff-ul medical, a decis să-l înlocuiască cu Sergiu Rimovecz (CSM Reşiţa) de la lotul României U20.
Selecţionata U21 a României va relua campania de calificare la EURO U21 din 2025, cu meciul retur împotriva Armeniei, ce se va disputa în deplasare, la 26 martie, pe Armavir Stadium, de la ora 13.00.
România U21 face parte din Grupa E, alături de Elveţia, Finlanda, Albania, Muntenegru şi Armenia. Tricolorii sunt pe locul doi în grupă, la un punct distanţă de liderul Elveţia, şi mai au de disputat cinci meciuri în acest an.